Watchet

Watchet est oppidum Somersetensis comitatus in Anglia occidentali situm, ubi nundinae tenebantur ab anno circiter 900, mercatus autem ab anno 1244.Samantha Letters, "Gazetteer of Markets and Fairs in England and Wales to 1516" Ibi nostro tempore homines fere 3 750 habitant.

Usque ad annum 1902 Watchet et Williton in paroecia Sancti Decumani comprehensa sunt; quo anno pagus urbanus Watchet a paroecia civili Williton divisa est. Paroecia antiqua nomen habuit e sancto Decumano olim ecclesiae in oppido Watchet sitae patrono. Watchet his diebus, sicut et Williton, est paroecia civilis.

Portus Watchet, ad manicam Bristoliensem positus, fuit burgus regni Occidentalium Saxonum.Hidae quorundam burgorum Ter in Chronicis Anglosaxonum refertur, nominibus Weced et Wecedport. Anno fere 917 "piratae" Vicingi, ducibus Ohtor et Hroald, e Britannia Minore manicam Bristoliensem invaserunt; ab Herefordiensibus et Glocestriensibus repulsi ad Porlock et iuxta Watchet noctu furtim descenderunt, unde ab incolis debellati in insula vel Flat Holm vel Steep Holm refugium reppererunt: ibi alimentis carentibus multi mortui sunt.Chronica Anglosaxonum Ā anno 918 (be eastan Wæced; insula Bradan Relice), D anno 915 (be eastan Weced; insula Steapan Reolice) et similiter B et C Annis 987 seu 988, rursusque anno 997, a Vicingis oppidum combustum est.Wecedport: Chronica Anglosaxonum E anno 987, C anno 988, E anno 997

 Notae 

 Bibliographia 

 "Watchett" in 

 "St. Decumans, including Watchet and Williton" in  Somerset vol. 5 (1985) pp. 143-171

 Nexus externi 

Categoria:Burgi Wessexiae
Categoria:Loci habitati comitatus Somersetensis